 Ezikiel 34  Okwu Jehova wee ruo m ntị ọzọ, sị:Nwa nke mmadụ, buo amụma ihe a ga-eme ndị ọzụzụ atụrụ Izrel. Buo amụma, gwa ha, ya bụ, ndị ọzụzụ atụrụ ahụ, sị, Nke a bụ ihe Ọkaakaa Onyenwe anyị Jehova kwuru: Ahụhụ ga-adịrị ndị ọzụzụ atụrụ Izrel, bụ ndị ghọworo ndị na-azụ onwe ha! Ọ bụghị ìgwè atụrụ ka ndị ọzụzụ atụrụ kwesịrị ịzụ?Unu na-eri abụba ha, ọ bụkwa ajị ha ka unu ji eme uwe unu. Atụrụ nke mara abụba ka unu na-egbu. Unu adịghị enye ìgwè atụrụ ahụ nri.Unu adịghị eme ka ndị nke ike gwụrụ dị ike. Unu adịghị agwọ ndị nke ahụ na-adịghị ike, unu adịghịkwa eke ọkpụkpụ gbajiri agbaji ákwà. Unu adịghị akpọghachite ndị nke a chụsara achụsa, unu adịghịkwa achọ atụrụ ndị nke furu efu. Kama unu ejiriwo obi ịta mmiri na-achị ha naka ike.Ha ji nke nta nke nta gbasasịa nihi na e nweghị onye na-azụ ha. Ha wee ghọọrọ anụ ọhịa niile nri, ha na-agbasasịkwa.Atụrụ m wee na-akpafu nugwu ukwu niile nakwa nugwu ọ bụla dị elu; atụrụ m gbasasịkwara nelu ala dum, nenweghị onye ọ bụla na-ajụ ajụjụ ha, nenweghịkwa onye ọ bụla na-achọ ha.Ya mere, unu ndị ọzụzụ atụrụ, nụrụnụ okwu Jehova,Dị nnọọ ka m dị ndụ, ka Ọkaakaa Onyenwe anyị Jehova kwuru, ebe ọ bụ na atụrụ m ghọrọ ihe a na-achịkọrọ nike, atụrụ m wee na-abụrụ anụ ọhịa ọ bụla nri, nihi na ha enweghị onye na-azụ ha, ndị ọzụzụ atụrụ m achọgharịghị atụrụ m, kama ndị ọzụzụ atụrụ ahụ nọ na-azụ onwe ha, ha azụghịkwa atụrụ m,ya mere, unu ndị ọzụzụ atụrụ, nụrụnụ okwu Jehova.Nke a bụ ihe Ọkaakaa Onyenwe anyị Jehova kwuru, Lee, m na-emegide ndị ọzụzụ atụrụ. M ga-ajụta atụrụ m naka ha, meekwa ka ha kwụsị ịzụ atụrụ m. Ndị ọzụzụ atụrụ ahụ agakwaghị azụ onwe ha. M ga-anapụtakwa atụrụ m nọnụ ha, ha agaghịkwa abụrụ ha nri.Nihi na nke a bụ ihe Ọkaakaa Onyenwe anyị Jehova kwuru: Lee m, mụ onwe m ga-achọta atụrụ m wee lekọta ha.Dị ka onye na-azụ ìgwè atụrụ ya si elekọta ha nụbọchị ọ nọ netiti atụrụ ya ndị gbasara agbasa, otú ahụ ka m ga-elekọta atụrụ m. M ga-anapụtakwa ha nebe niile a chụsasịrị ha nụbọchị ígwé ojii na oké ọchịchịrị.M ga-esi netiti ndị dị iche iche kpọpụta ha, sikwa nala dị iche iche chịkọta ha wee kpọbata ha nala ha, zụọkwa ha nugwu ndị dị nIzrel, nakụkụ ọwa mmiri nakwa nebe obibi niile nke ala ha.Nebe ịta nri dị mma ka m ga-azụ ha, ọ bụkwa nugwu ndị dị elu nIzrel ka ebe obibi ha ga-adị. Nebe ahụ ka ha ga-amakpuru nebe obibi dị mma, nebe ịta nri nke jupụtara nahịhịa ka ha ga na-ata nri nugwu ndị dị nIzrel.Mụ onwe m ga-azụ atụrụ m, m ga-emekwa ka ha makpuru amakpuru, ka Ọkaakaa Onyenwe anyị Jehova kwuru.M ga-achọ nke furu efu, ọ bụkwa nke a chụfuru achụfu ka m ga-edughachite. M ga-eke ọkpụkpụ gbajiri agbaji ákwà, meekwa ka nke ahụ na-adịghị ike dịrị ike. Ma, m ga-ala nke mara abụba na nke dị ike niyi. M ga-eji ikpe nyejuo ya afọ.Ma unu onwe unu bụ atụrụ m, nke a bụ ihe Ọkaakaa Onyenwe anyị Jehova kwuru: Lee, m ga-ekpe ikpe netiti otu atụrụ na ibe ya, netiti ebule na mkpi.Ọ bụụrụ unu ntakịrị ihe na unu na-ata nri nebe ịta nri kasị mma ma jiri ụkwụ unu na-azọtọsị ebe ịta nri nke fọdụrụnụ, na-aṅụkwa mmiri dị ọcha, ma mmiri nke fọdụrụ ka unu na-eji ụkwụ unu gbarụọ?Ọ dị mma ka atụrụ m taa nri nebe ịta nri nke ụkwụ unu zọtọsịrị, ṅụọkwa mmiri unu ji ụkwụ unu gbarụọ?Ya mere, nke a bụ ihe Ọkaakaa Onyenwe anyị Jehova gwara ha: Lee, mụ onwe m ga-ekpe ikpe netiti atụrụ mara abụba na atụrụ tara ahụ,nihi na unu ji akụkụ unu na ubu unu na-enu ha, na-asọkwa ndị niile ike gwụrụ mpi ruo mgbe unu chụpụsịrị ha nèzí.M ga-azọpụta atụrụ m, ha agakwaghị abụ ihe a ga-achịkọrọ nike; m ga-ekpekwa ikpe netiti otu atụrụ na ibe ya.M ga-enyekwa ha otu onye ọzụzụ atụrụ, bụ ohu m Devid, ọ ga-azụkwa ha. Ya onwe ya ga-azụ ha, ya onwe ya ga-abụkwa onye na-azụ ha.Mụ onwe m, Jehova, ga-abụ Chineke ha, ohu m Devid ga-abụkwa onyeisi netiti ha. Mụ onwe m, Jehova, ekwuwo ya.Mụ na ha ga-agba ọgbụgba ndụ udo, m ga-emekwa ka ajọ anụ ọhịa ghara ịdịkwa nala ha, ha ga-ebikwa nala ịkpa nobi iru ala, hiekwa ụra noké ọhịa.M ga-eme ka ha na ebe niile gbara ugwu m gburugburu bụrụ ihe a gọziri agọzi, m ga-emekwa ka mmiri zoo noge ya. A ga-enwe mmiri ozuzo nke ngọzi.Osisi ndị dị nọhịa ga-amị mkpụrụ, ala ha ga-emepụtakwa ihe nke ọma, ha ga-anọkwa nala ha nobi iru ala. Ha ga-amarakwa na mụ onwe m bụ Jehova mgbe m gbajiri osisi yok ha wee napụta ha naka ndị ji ha na-agba ohu.Ha agaghị abụkwa ihe mba dị iche iche ga-achịkọrọ nike. Anụ ọhịa nke ụwa agaghị eripịa ha. Ha ga-ebikwa nobi iru ala. Ọ dịghịkwa onye ga-eme ka ha maa jijiji.M ga-eme ka ha nwee ubi na-ede ude, ha agakwaghị abụ ndị ụnwụ ga-achụpụ nala ha, ha agakwaghị abụ ndị mba dị iche iche ga-eweda nala.Ha ga-amarakwa na mụ onwe m, Jehova Chineke ha, nọnyeere ha, na ha bụkwa ndị m, bụ ụlọ Izrel, ka Ọkaakaa Onyenwe anyị Jehova kwuru.Ma unu onwe unu bụ atụrụ m, atụrụ m na-eduga nebe ịta nri, unu bụ ụmụ mmadụ. Abụ m Chineke unu, ka Ọkaakaa Onyenwe anyị Jehova kwuru. 